IMISLab/GreekWikipedia huggingface dataset:
Γεώργιος Μόδης

Ο Γεώργιος Μόδης (14 Μαΐου 1887 – 18 Ιουνίου 1975) ήταν Έλληνας πολιτικός και ένας από τους κυριότερους συγγραφείς του Μακεδονικού Αγώνα, στον οποίο έλαβε μέρος μόλις αποφοίτησε το 1906 από το Γυμνάσιο του Μοναστηρίου Πελαγονίας, ως μέλος του ανταρτικού σώματος του Γεωργίου Βολάνη.

 Ο Γεώργιος Μόδης γεννήθηκε το 1887 στο Μοναστήρι Πελαγονίας. Τελείωσε το γυμνάσιο Μοναστηρίου και στη συνέχεια κατατάχθηκε στο αντάρτικο σώμα του Κρητικού Γ. Βολάνη που δρούσε στο Μορίχοβο. Συμμετείχε σε πολλές συμπλοκές με Βούλγαρους κομητατζήδες και Οθωμανικά στρατεύματα και τραυματίστηκε σε μάχη με Οθωμανικό στρατό στη Μπέσιστα του Μοριχόβου. Μετά τον τραυματισμό του εγκατέλειψε την ένοπλο δράση και η Εσωτερική Οργάνωση Μοναστηρίου τον διόρισε γραμματέα στη Μητρόπολη Μογλενών και Φλωρίνης, στη Φλώρινα, το 1909, όπου υπηρέτησε για μικρό διάστημα. Στη συνέχεια επέστρεψε στο Μοναστήρι και δημοσιογράφησε στην εφημερίδα Φως που εξέδιδε η Πολιτική Λέσχη Μοναστηρίου. Σπούδασε νομική στο Πανεπιστήμιο Αθηνών και εμπορικές επιστήμες στην Ακαδημία Όθωνος Ρουσόπουλου. Εκλέχτηκε επί σειρά ετών, βουλευτής Φλώρινας και διατέλεσε Νομάρχης Φλώρινας. Την περίοδο 1932 – 1933 ανέλαβε Γενικός Διοικητής Ηπείρου. Κατά τη διάρκεια της Γερμανικής κατοχής, συνελήφθη από τους Γερμανούς και φυλακίστηκε στο στρατόπεδο «Παύλου Μελά» στη Θεσσαλονίκη. Μετά την απόλυσή του από τις φυλακές, φυγαδεύτηκε στη Μέση Ανατολή. Τον Οκτώβριο του 1944 επέστρεψε στην Ελλάδα και διορίστηκε από τον Γεώργιο Παπανδρέου, Γενικός Διοικητής Μακεδονίας. Το 1950 ανέλαβε Υπουργός Εσωτερικών και το 1951 υφυπουργός Παιδείας. Ανέπτυξε πλούσιο συγγραφικό έργο με κυριότερα έργα τα: «Μακεδονικές Ιστορίες» και «Αγώνες στη Μακεδονία» του οποίου τη συγγραφή δεν πρόλαβε να τελειώσει, καθώς πέθανε στις 18 Ιουνίου του 1975. Υπήρξε μέλος της Εταιρείας Μακεδονικών Σπουδών, και οργάνωσε πολλές επιτροπές Μακεδονομάχων με σκοπό την ανέγερση ανδριάντων των Μακεδονομάχων. Διατέλεσε πρόεδρος της επιτροπής για την ανέγερση αγαλμάτων του Μεγάλου Αλεξάνδρου, του Φιλίππου Β΄ και του Αριστοτέλη. Κατά τη διάρκεια της επταετίας εξαναγκάστηκε από το καθεστώς, να παραιτηθεί από την προεδρία της επιτροπής.Το 2011, με δαπάνες του Συλλόγου Μοναστηριωτών Φλωρίνης και Πέριξ «Η ΕΛΠΙΣ», ανεγέρθηκε προτομή του στην κεντρική πλατεία της Φλώρινας, που φέρει το όνομά του (πλατεία Γεωργίου Μόδη).
Μητροπολίτης πρώην Φλωρίνης, Πρεσπών και Εορδαίας Θεόκλητος

Ο Μητροπολίτης πρώην Φλωρίνης, Πρεσπών και Εορδαίας Θεόκλητος (κατά κόσμον Θωμάς Πασσαλής, Κυπαρίσσι Γρεβενών, 1932) είναι Έλληνας κληρικός και επίσκοπος της Εκκλησίας της Ελλάδος. Διετέλεσε Μητροπολίτης Φλωρίνης, Πρεσπών και Εορδαίας από το 2000 έως το 2023.

 Γεννήθηκε το 1932 στο Κυπαρίσσι του Νομού Γρεβενών, όπου τελείωσε το Δημοτικό Σχολείο και στην συνέχεια το Γυμνάσιο Γρεβενών. Αποφοίτησε από την Θεολογική Σχολή του Αριστοτελείου Πανεπιστημίου Θεσσαλονίκης το 1957. Υπηρέτησε τη στρατιωτική του θητεία ως θεολόγος στην Θρησκευτική Υπηρεσία Στρατού, όπου έκανε κηρύγματα εθνοθρησκευτικού περιεχομένου σε στρατιωτικές μονάδες. Μετά εργάστηκε στην ιεραποστολική αδελφότητα "Σταυρός".Το 1967 εκάρη μοναχός στην Ιερά Μονή Κοιμήσεως Θεοτόκου Κλαδορράχης Φλωρίνης και το ίδιο έτος χειροτονήθηκε Διάκονος. Το 1968 χειροτονήθηκε Πρεσβύτερος υπό του Μητροπολίτου Φλωρίνης, Πρεσπών και Εορδαίας Αυγουστίνου Καντιώτη και έλαβε το οφίκιο του Αρχιμανδρίτη.Υπηρέτησε για τριάντα δύο χρόνια ως Πρωτοσύγγελος της Ιεράς Μητροπόλεως και Ιεροκήρυκας στην επαρχία και στο ραδιόφωνο. Ήταν αρθρογράφος σε περιοδικά και εισηγητής σε ιερατικά συνέδρια της Μητρόπολης.Εξελέγη Μητροπολίτης της Ιεράς Μητροπόλεως Φλωρίνης, Πρεσπών και Εορδαίας στις 21 Ιανουαρίου 2000 και χειροτονήθηκε στις 23 Ιανουαρίου 2000 στον Ιερό Ναό Αγίου Διονυσίου του Αρεοπαγίτου της Αθήνας. Στις 23 Αυγούστου 2023 υπέβαλε την παραίτησή του στην Ιερά Σύνοδο της Εκκλησίας της Ελλάδος, που έγινε αποδεκτή κατά τη συνεδρίασή της στις 24-25 Αυγούστου 2023. Επίσημος διαδικτυακός χώρος της Ιεράς Μητρόπολεως Φλωρίνης, Πρεσπών και Εορδαίας
Έρικ Γιανγκ

Ο Τζέρεμι Φριτζ (Jeremy Fritz, 15 Δεκεμβρίου 1979) είναι Καναδός παλαιστής, γνωστός με το ψευδώνυμο που χρησιμοποιεί στα ρινγκ Έρικ Γιάνγκ. Είναι περισσότερο γνωστός για την θητεία του με την εταιρεία Total Nonstop Action Wrestling. Αυτή την στιγμή έχει συμβόλαιο με το WWE NXT.

 Ξεκίνησε να ασχολείται με την επαγγελματική πάλη, από τότε που τελείωσε το λύκειο, και το 1998 έκανε το ντεμπούτο σε αγώνες. Μόλις έμαθε τα μυστικά του αθλήματος, συνέχισε σε ανεξάρτητο επίπεδο να αγωνίζεται σε διάφορα τουρνουά για μικρές εταιρείες. Πέρασε από δοκιμαστικά στο WWE, αλλά δεν προσλήφθηκε ποτέ. Το 2004, υπέγραψε με το Total Nonstop Action Wrestling. Εκεί συμμετείχε στην "Ομάδα Καναδά" που αποτελούσαν παλαιστές που είχαν καναδέζικη υπηκοότητα. Πέρασε από πολλά στάδια και άλλαξε αρκετούς ρόλους. Είχε αντιπαλότητες με τους Μπόμπι Ρουντ, Τζέιμς Στορμ και άλλους. Στην καριέρα του, στην εταιρεία, έχει κατακτήσει μια φορά το Πρωτάθλημα Κατηγορίας Χ, δύο φορές το Τηλεοπτικό Πρωτάθλημα και τέσσερις φορές το Ομαδικό Πρωτάθλημα, δύο με τον Μπόμπι Ρουντ, μια με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ. Έγινε ο πρώτος άνδρας που κατακτά το Ομαδικό Πρωτάθλημα Γυναικών στο πλευρό της (κοπέλας του στο σενάριο) Ο Ντι Μπι. Το 2014 άρχισε μια κόντρα με τον Αμπύς, απο τον οποίο και έχασε. Έπειτα άρχισε να διεκδικεί το Παγκόσμιο Πρωτάθλημα Βαρέων Βαρών και τα κατάφερε κόντρα στον Μάγκνους τον Απρίλιο. Ο Γιανγκ έμεινε πρωταθλητής μέχρι τον Ιούνιο. Παγκόσμιο Πρωτάθλημα Βαρέων Βαρών TNA (1 φορά) Πρωτάθλημα Κατηγορίας Χ (1 φορά) Τηλεοπτικό Πρωτάθλημα TNA (2 φορές) Ομαδικό Πρωτάθλημα TNA (4 φορές - 2 με τον Μπόμπι Ρουντ, 1 με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ) Ομαδικό Πρωτάθλημα NWA (2 φορές - με τον Μπόμπι Ρουντ) Ομαδικό Πρωτάθλημα Γυναικών (1 φορά - με την Ο Ντι Μπι) Προφίλ στο TNA Προφίλ στο owow Πολυμέσα σχετικά με το θέμα Eric Young (wrestler) στο Wikimedia Commons
Λεονάρισσο

Το Λεονάρισσο είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Leonarisso». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Στίβος στους Θερινούς Ολυμπιακούς Αγώνες 1896 – 110 μέτρα με εμπόδια ανδρών

Τα 110 μέτρα με εμπόδια ανδρών ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. Νικητής αναδείχτηκε ο Τόμας Κέρτις από τις Ηνωμένες Πολιτείες.

 Έλαβαν μέρος συνολικά οκτώ αθλητές από έξι χώρες, οι οποίοι χωρίστηκαν σε δύο προκριματικές σειρές. Η προκριματική φάση διεξήχθη στις 7 Απριλίου (ξεκίνησε στις 14:30 το μεσημέρι) και ήταν το πρώτο χρονολογικά αγώνισμα στίβου της ημέρας. Την πρόκριση για τον τελικό πήραν οι δύο πρώτοι από κάθε σειρά. Στην πρώτη σειρά, ο Γκράντλεϊ Γκούλντινγκ από τη Μεγάλη Βρετανία τερμάτισε πρώτος σε 18.4 δευτερόλεπτα. Μαζί του προκρίθηκε στον τελικό και ο Γάλλος Φραντζ Ρέιτσελ εκμεταλλευόμενος το λάθος του Λάγιος Σόκολι, ο οποίος σκόνταψε στο τελευταίο εμπόδιο και έμεινε τρίτος. Στην τελευταία θέση τερμάτισε ο Ελληνοκύπριος Αναστάσιος Ανδρέου. Στη δεύτερη σειρά ξεχώρισαν οι δύο Αμερικανοί, Τόμας Κέρτις και Γουίλιαμ Χόιτ, με τον πρώτο να κερδίζει την κούρσα σε 18 δευτερόλεπτα. Ο Χόιτ έμεινε δεύτερος, ενώ παραμένει άγνωστη η τελική κατάταξη του Γερμανού Κερτ Ντόερι και του Έλληνα Αθανάσιου Σκαλτσογιάννη. Όμως, στον τελικό της 10ης Απριλίου (15:30 το μεσημέρι) συμμετείχαν μόνο οι δύο από τους τέσσερις αθλητές που είχαν προκριθεί, αφού ο Ρέιτσελ υπηρέτησε ως βοηθός του Αλμπίν Λερμουζιό στον μαραθώνιο, ενώ ο Χόιτ προτίμησε να αποσυρθεί ώστε να προετοιμαστεί για τον τελικό του άλματος επί κοντώ που ήταν προγραμματισμένος να διεξαχθεί λίγο αργότερα (κατέκτησε τελικά την πρωτιά). Έτσι, αντιμέτωποι στην τελική κούρσα βρέθηκαν μόνο οι Κέρτις και Γκούλντινγκ. Ο Γκούλντινγκ κρατούσε τη νίκη μέχρι και το τελευταίο εμπόδιο, όντας καλύτερος στο πέρασμα των εμποδίων, αλλά ο Κέρτις ήταν γρηγορότερος στο τρέξιμο και προσπέρασε τον Βρετανό στο τέλος παίρνοντας την πρώτη θέση με διαφορά ελαχίστων εκατοστών του δευτερολέπτου. Το ανεπίσημο παγκόσμιο ρεκόρ στα 110 μέτρα με εμπόδια πριν την έναρξη των Θερινών Ολυμπιακών Αγώνων 1896: 1η σειρά 2η σειρά Επίσημο Χρονικό των Αγώνων (Τόμος Α'): Σπυρίδων Λάμπρος, Νικόλαος Πολίτης, επιμ. (1896). Die Olympischen Spiele 776 - 1896 (Τόμος Α') (PDF). Αθήνα, Λειψία, Λονδίνο: Καρλ Μπεκ, F. Volckmar, H. Grevel and co. Αρχειοθετήθηκε από το πρωτότυπο (PDF) στις 16 Ιανουαρίου 2013. Ανακτήθηκε στις 2 Μαρτίου 2013. Επίσημο Χρονικό των Αγώνων (Τόμος Β'): Πιερ ντε Κουμπερτέν, Τιμολέων Φιλήμων, Νικόλαος Πολίτης και Χαράλαμπος Άννινος, επιμ. (1897). The Olympic Games 776 - 1896 (Τόμος Β') (PDF). Αθήνα, Λονδίνο: Καρλ Μπεκ, H. Grevel and co. Αρχειοθετήθηκε από το πρωτότυπο (PDF) στις 15 Αυγούστου 2012. Ανακτήθηκε στις 2 Μαρτίου 2013. Εθνοσπόρ: 108 Χρόνια Ολυμπιακοί Αγώνες (1896-2004) (σελ. 13) Bill Mallon & Ture Widlund (1998). The 1896 Olympic Games. Results for All Competitors in All Events, with Commentary. Michael Llewellyn Smith (2004). Olympics in Athens 1896. The Invention of the Modern Olympic Games.
No Remorse

No Remorse είναι ο τίτλος της συλλογής τραγουδιών του βρετανικού χέβι μέταλ συγκροτήματος Motörhead, η οποία κυκλοφόρησε στις 15 Σεπτεμβρίου 1984 σε μορφή διπλού δίσκου βινυλίου μέσω της δισκογραφικής εταιρείας "Bronze Records". Η έκδοση του διπλού CD περιλαμβάνει πέντε επιπλέον κομμάτια. Η συλλογή κυκλοφόρησε μετά από πιέσεις της δισκογραφικής εταιρείας του συγκροτήματος, "Bronze Records", για μία συλλογή η οποία θα περιελάμβανε τραγούδια της βασικής σύνθεσης των Motörhead, μαζί με νέα κομμάτια. Η προώθηση της συγκεκριμένης κυκλοφορίας έγινε με την περιοδεία "No Remorse - Death on the Road" στα τέλη Οκτωβρίου και τις αρχές Νοεμβρίου του 1984. Επίσης, γυρίστηκε βίντεο κλιπ για το σινγκλ του άλμπουμ, "Killed by Death" το οποίο ανέβηκε στο # 51 στη Μεγάλη Βρετανία, ενώ το "No Remorse" έφθασε στο # 14.

 LP 1 1. Ace of Spades (Kilmister, Clarke, Taylor) - 2:48 2. Motörhead (Kilmister) - 3:37 3. Jailbait (Kilmister, Clarke, Taylor) - 3:33 4. Stay Clean (Kilmister, Clarke, Taylor) - 2:42 5. Too Late, too Late (Kilmister, Clarke, Taylor) - 3:26 6. Killed by Death (Kilmister, Burston, Campbell, Gill) - 4:42 7. Bomber (Kilmister, Clarke, Taylor) - 3:43 8. Iron Fist (Kilmister, Clarke, Taylor) - 2:54 9. Shine (Kilmister, Robertson, Taylor) - 3:11 10. Dancing On Your Grave (Kilmister, Robertson, Taylor) - 4:30 11. Metropolis (Kilmister, Clarke, Taylor) - 3:37 12. Snaggletooth (Kilmister, Burston, Campbell, Gill) - 3:51 LP 2 13. Overkill (Kilmister, Clarke, Taylor) - 3:12 14. Please Don't Touch (Kidd, Robinson) - 2:49 15. Stone Dead Forever (Kilmister, Clarke, Taylor) - 4:54 16. Like a Nightmare (Kilmister, Clarke, Taylor) - 4:28 17. Emergency (Dufort, Johnson, McAuliffe, Williams) - 3:00 18. Steal Your Face (Kilmister, Burston, Campbell, Gill) - 4:31 19. Louie, Louie (Berry) - 2:55 20. No Class (Kilmister, Clarke, Taylor) - 2:41 21. Iron Horse / Born to Lose (Kilmister, Clarke, Taylor) - 3:48 22. (We Are) The Road Crew (Kilmister, Clarke, Taylor) - 3:12 23. Leaving Here (Live) (Dozier, B.Holland, E.Holland) - 3:05 24. Locomotive (Kilmister, Burston, Campbell, Gill) - 3:25 Τα τραγούδια του "No Remorse" ηχογραφήθηκαν από τους εξής μουσικούς: Lemmy - μπάσο, φωνητικά Φιλ Κάμπελ - κιθάρα Würzel - κιθάρα Μπράιαν Ρόμπερτσον - κιθάρα Έντι "Fast" Κλαρκ - κιθάρα Φιλ "Philthy Animal" Τέιλορ - τύμπανα Πιτ Γκιλ - τύμπανα Allmusic review Sputnik Music review Encyclopaedia Metallum review Βρετανικά τσαρτ
Αριστερή Ενότητα

Η Αριστερή Ενότητα δημιουργήθηκε τον Μάρτιο του 2007 και αποτελεί δικτύωση αυτόνομων αριστερών σχημάτων με πολιτική και συνδικαλιστική δράση εντός και εκτός των Πανεπιστημίων. Πολιτικά είχε αναφορά στον ΣΥΡΙΖΑ μέχρι το καλοκαίρι του 2015. Πλέον, δεν έχει αναφορά σε κάποιο συγκεκριμένο πολιτικό κόμμα.

 Η ίδρυση της Αριστερής Ενότητας προέκυψε μετά από το πέρας των φοιτητικών κινημάτων του '06 και '07. Κύριες συνιστώσες στη δημιουργία της Αριστερής Ενότητας ήταν το ΔΑΡΑΣ και τα Αριστερά Σχήματα. Το ΔΑΡΑΣ αποτελούσε μια δικτύωση αυτόνομων αριστερών σχημάτων με αναφορά στην τότε Νεολαία Συνασπισμού, στην ΑΚΟΑ και στην πολιτική οργάνωση Κόκκινο. Η παράταξη Αριστερά Σχήματα ιδρύθηκε το 1991 από την πολιτική ομάδα Α/συνέχεια (μετέπειτα ΚΟΕ).Και οι δύο δυνάμεις συμμετείχαν ακόμη στο κίνημα κατά της παγκοσμιοποίησης, μέσω του Ελληνικού Κοινωνικού Φόρουμ, αλλά και στο αντιπολεμικό κίνημα. Έτσι, τον Μάρτιο του 2007, τα Αριστερά Σχήματα σε συνεργασία με το ΔΑΡΑΣ και ανεξάρτητα σχήματα δημιούργησαν την Αριστερή Ενότητα, με σκοπό να αποτελέσει το όχημα για τη συμπόρευση όλων των αριστερών δυνάμεων μέσα στα Πανεπιστήμια. Λόγω του ότι η ΑΡ.ΕΝ. δεν είναι κόμμα, οργάνωση, ούτε πολιτική συμμαχία, αλλά ένα δίκτυο από σχήματα, δηλαδή μικρές πολιτικές οργανώσεις κυρίως σε πανεπιστήμια, είναι δύσκολο να εντοπισθεί ακριβής κοινή ιδεολογία ανάμεσά τους. Κοινή συνιστώσα των σχημάτων φαίνεται να είναι η αναφορά και έμπνευση από γενικότερα κινήματα τις αριστεράς, κυρίως σοσιαλιστικού και κομμουνιστικού χαρακτήρα. Ιδιαίτερη έμφαση φαίνεται να δίνεται από τα σχήματα που συμμετέχουν στην ΑΡ.ΕΝ. για αντιφασιστικά, αντιρατσιστικά, φεμινιστικά και ΛΟΑΤΚΙ+ ζητήματα. Στο Πανελλαδικό διήμερο στις 8-9 Μαρτίου του 2014 αποφασίστηκε η λήψη αποφάσεων σε όλες τις διαδικασίες της ΑΡΕΝ με τη μεθοδολογία μία ψήφος ανά σχήμα. Επίσης καθορίστηκε και ένα συντονιστικό της ΑΡΕΝ, αναγνωρισμένο και αποφασισμένο από όλα τα σχήματα, στο οποίο θα συμμετέχουν ορισμένα σχήματα κυκλικά μετά από κάθε πανελλαδική διαδικασία. Η Αριστερή Ενότητα αποφάσισε στις φοιτητικές εκλογές του 2016 την κοινή κάθοδο με την ΕΑΑΚ και το ΑΡΔΙΝ σε μια σειρά φοιτητικών συλλόγων σε όλη την Ελλάδα υπό το όνομα "Αριστερή Ανατρεπτική Συνεργασία (ΕΑΑΚ-ΑΡΕΝ-ΑΡΔΙΝ)". Τον Μάρτιο του 2014, οι δυνάμεις που πρόσκεινταν στην πολιτική οργάνωση Παρέμβαση (πρότερη διάσπαση της ΚΟΕ) αποχώρησαν από την ΑΡΕΝ. Στο Πανελλαδικό διήμερο στις 10-11 Οκτωβρίου 2015, τα μέλη της ΑΡΕΝ που παρέμειναν στη νεολαία ΣΥΡΙΖΑ αποχώρησαν από την Αριστερή Ενότητα, διαφωνώντας με την κατεύθυνση για σύγκρουση με την Ευρωζώνη που έβαζε η πλειοψηφία των σχημάτων της ΑΡΕΝ και με την κριτική στην κυβέρνηση ΣΥΡΙΖΑ-ΑΝΕΛ. Είχε προηγηθεί η αποχώρηση της πλειοψηφίας του ΚΣ αλλά και των μελών της Νεολαίας ΣΥΡΙΖΑ από τον ΣΥΡΙΖΑ.Έτσι η ΑΡΕΝ έπαψε πλέον να έχει αναφορά στο ΣΥΡΙΖΑ. Τα μέλη της ΑΡΕΝ που παρέμειναν στη Νεολαία ΣΥΡΙΖΑ ίδρυσαν το BLOCO - Δίκτυο Σχημάτων Ριζοσπαστικής Αριστεράς. Ιστοσελίδα της Αριστερής Ενότητας Αρχειοθετήθηκε 2016-04-22 στο Wayback Machine.
Άγιος Λουκάς (συνοικία Λευκωσίας)

O Άγιος Λουκάς είναι συνοικία του Δήμου Λευκωσίας. Μετά την τουρκική εισβολή του 1974, η διοικητική έκταση της συνοικίας δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Στα δυτικά και βόρεια συνορεύει με το Αμπού Καβούκ και στα ανατολικά και νότια με το Γενί Τζαμί. Ο πίνακας που ακολουθεί παρουσιάζει τον πληθυσμό της συνοικίας σύμφωνα με τις απογραφές πληθυσμού που πραγματοποιήθηκαν στην Κύπρο έως το 1946 που απογραφόταν ξεχωριστά. Στις απογραφές του 1931, του 1960 και του 1973 δεν απογράφεται ξεχωριστά. Μετά την τουρκική εισβολή του 1974 δεν πραγματοποιήθηκε απογραφή στη συνοικία από την Κυπριακή Δημοκρατία, αφού το έδαφος της δεν ελέγχεται από αυτήν.
Άνω Πεδινά Ιωαννίνων

Τα Άνω Πεδινά είναι χωρίο του νομού Ιωαννίνων του δήμου Ζαγορίου. Βρίσκονται στις νοτιοδυτικές πλαγιές της Τύμφης και βόρεια του Μιτσικελίου, χτισμένα σε υψόμετρο 960 μέτρων πάνω από ένα μικρό οροπέδιο.

 Κατά το 1819 ο οικισμός υπέστη ληστρική επιδρομή από περίπου 300 Αλβανούς. Από τα τέλη του 19ου αιώνα μέχρι και την πρώτη δεκαετία του 20ού αιώνα ο πληθυσμός των Άνω Πεδινών παρουσίασε σημαντική μείωση (31%) η οποία οφείλεται στην έξαρση των φαινομένων ληστείας στην ευρύτερη περιοχή του Ζαγορίου. Από τα Άνω Πεδινά καταγόταν ο δάσκαλος του γένους Νεόφυτος Δούκας και ο ιστοριοδίφης Ιωάννης Λαμπρίδης. Μέχρι το 1928 ο οικισμός ονομαζόταν Σουδενά, οπότε και μετονομάστηκε σε Άνω Κάμπος και ένα χρόνο μετά σε Άνω Πεδινά. Το χωριό είναι ανακηρυγμένος παραδοσιακός οικισμός καθώς διατηρεί την χαρακτηριστική ζαγορίτικη αρχιτεκτονική. Κυριότερα αξιοθέατα του οικισμού είναι η Λαμπριάδειος σχολή, η μονή Ευαγγελίστριας, η μονή Αγίας Παρασκευής και ο ναός του Αγίου Δημητρίου, τα οποία είναι χτισμένα τον 18ο αιώνα και αποτελούν χαρακτηριστικά δείγματα της τοπικής αρχιτεκτονικής. Κώστας Παπαγιαννόπουλος-Ελένη Σιμώνη (επιμέλεια), Οι ρίζες των Σουδενιωτών. Τοπική Ιστορία και Αρχαιολογία των μετακινήσεων, έκδοση: Σύλλογος Σουδενιωτών Πατρών και Περιχώρων, Λουσικά Αχαΐας 2017. ISBN: 978-618-83349-0-8. Καθημερινή, Τα Άνω και Κάτω Πεδινά
Αλβανικό Πολεμικό Ναυτικό

Το Αλβανικό Ναυτικό (αλβανικά: Forca Detare) είναι ο θαλάσσιος κλάδος των Αλβανικών Ένοπλων Δυνάμεων. Έχει έδρα το Δυρράχιο και περιλαμβάνει δύο ναυτικές βάσεις, στο Δυρράχιο και τον Αυλώνα. Τα πλοία του αλβανικού ναυτικού απαρτίζονται κυρίως από πλοία υποστήριξης και περιπολίας, ενώ τα περισσότερα από αυτά έχουν παραχωρηθεί από την Ιταλία και τις Ηνωμένες Πολιτείες. Πρώην σοβιετικά και κινέζικα σκάφη έχουν αποσυρθεί, καθώς πλέον μόνο ένα σοβιετικό ναρκαλιευτικό παραμένει σε υπηρεσία.

 Μέχρι το 1996 η Αλβανία είχε περισσότερα από 145 πλοία εν υπηρεσία. 45 από αυτούς ήταν μικρό, γρήγορο κινεζική Τύπος 25 Huchuan Κατηγορίας ΨΝΘ βάρκες τορπιλών, που μεταφέρουν Τορπίλες δύο / τέσσερις 533 χιλιοστών, και μερικά Σαγκάη κατηγορίας παράκτια περιπολικά σκάφη ASW. Η δόξα του στόλου ήταν 4 σοβιετικής κατασκευής Ουίσκι υποβρύχια τάξη, ένα άμεσο αποτέλεσμα μιας αλβανικής-σοβιετική διαμάχη για την ιδιοκτησία τους, αφού η Αλβανία αποχώρησε από το Σύμφωνο της Βαρσοβίας (1961) και οι Σοβιετικοί εγκαταλείπουν τον Ναύσταθμο Πασαλιμάνι. Τα υποβρύχια είχαν τεθεί σε πλήρη εξυπηρέτηση χάρη στην κινεζική βοήθεια, αλλά μέχρι το τέλος της αποδοτικότητας 80 τους ήταν υπό αμφισβήτηση, λόγω της απομόνωσης της Αλβανίας και το τέλος της κινεζικής βοήθειας. Επισήμως, τα υποβρύχια είχαν συνταξιοδοτηθεί το 1998. Το Πολεμικό Ναυτικό εκτελεί κυρίως καθήκοντα, με βάση την έννοια της «μία δύναμη, δύο αποστολές." Το νομικό πλαίσιο έχει ενημερωθεί προκειμένου να διευκολύνει αυτές τις αποστολές και την ένταξη στην ΕΕ-ΝΑΤΟ. Η Τουρκία και η Ελλάδα έχουν επίσης βοηθήσει την Αλβανία σε μια κοινή προσπάθεια για τον εκσυγχρονισμό της τρέχουσας Σχολή Ναυτικών Δοκίμων και την ανοικοδόμηση των εγκαταστάσεων επισκευής στο Πασαλιμάνι. Το Πολεμικό Ναυτικό είναι επίσης υπεύθυνο για τα βοηθήματα ναυσιπλοΐας, περιλαμβανόμενων των φάρων.
Κιγκάλι (επαρχία)

Η Επαρχία Κιγκάλι είναι μια επαρχία της Ρουάντα από τη 1 Ιανουαρίου 2006. Έχει έκταση 730 τ.χλμ. και πληθυσμό 965.398 κατοίκων (2006). Πρωτεύουσα είναι η Κιγκάλι, πρωτεύουσα όλου του έθνους.

 Η Επαρχία Κιγκάλι βρίσκεται κεντρικά της Ρουάντα. Συνορεύει στα βόρεια με τη Βόρεια, στα νότια και ανατολικά με την Ανατολική και στα δυτικά με τη Νότια. Έχει έκταση 730 τ.χλμ.. Είναι σε έκταση η μικρότερη επαρχία της Ρουάντα. Η Επαρχία Κιγκάλι διαιρείται σε 3 δήμους: Δήμος Γκασάμπο Δήμος Κικουκίρο Δήμος Νιαρουγκένγκε Η Επαρχία Κιγκάλι έχει 965.398 κατοίκους (2006). Είναι σε πληθυσμό μικρότερη επαρχία της Ρουάντα. Έχει πυκνότητα 1322,5 κατοίκων ανά τ.χλμ.. Είναι κατά πυκνότητα η μεγαλύτερη επαρχία της Ρουάντα. Επαρχίες της Ρουάντα
Πριοναίλουρος

Ο Πριοναίλουρος (Prionailurus), είναι ένα γένος, που αποτελείται από 4 είδη αγριόγατας, που απαντώνται στην Ασία.Είναι συνήθως δασόβια ζώα.Τα περισσότερα, είναι σε θέση να κολυμπούν με μεγάλη ταχύτητα, καθιστώντας τα, έτσι, ημιυδρόβια ζώα.Τα είδη του γένους Πριοναίλουρος, τρέφονται κυρίως με υδρόβιους οργανισμούς, όπως ψάρια.

 Το όνομα Πριοναίλουρος, προτάθηκε για πρώτη φορά από τον Ρώσο εξερευνητή και φυσιοδίφη, Νικολάι Σεβέρτζωφ (Nikolai Severtzov, 1827 - 1885), το 1858, ως επιστημονική ονομασία για ένα αιλουροειδές, που ζει στην τροπική Ασία, την Λεοπαρδογαλή - Felis pardachrous κατά τον Μπράιν Χιούτον Χόντγκσον (Brian Houghton Hodgson).Επίσης, ο Σεβέρτζωφ, κατέταξε και άλλα είδη του γένους αυτού. Το γένος, αναγνωρίστηκε από τον Βρετανό ζωολόγο Ρέτζιναλντ Ίνες Ρόκοκ (Reginald Innes Rocock), το 1917.Το 1939, κατέγραψε το γένος, με βάση διάφορα δέρματα και κρανία, σε σύγκριση με αντίστοιχα του γένους Αίλουρος (Felis).Τα είδη του γένους Πριοναίλουρος, έχουν κηλίδες στο σώμα τους, με λογχοειδείς βούλες ή μερικές φορές κάθετες ρίγες.Τα κρανία τους, είναι μικρότερα και λιγότερο «θολωτά», ενώ αρκετές είναι οι διαφορές όσον αφορά το πρόσωπο, τα δόντια και τα αυτιά. Το γένος Πριοναίλουρος, έχει 4 είδη: Prionailurus bengalensis - Λεοπαρδογαλή Prionailurus rubiginosus - Ερυθρόστικτος αγριόγατος Prionailurus vivverinus - Αγριόγατος ψαράς Prionailurus planiceps - Πλατυκέφαλος αγριόγατοςΗ μοριακή ανάλυση των πληθυσμών της Λεοπαρδογαλής στην Κορέα, στην Κίνα, στη Σιβηρία, στην Ταϊβάν και στους πληθυσμούς της Νοτιοανατολικής Ασίας, δείχνει μια διάκριση.Εάν, οι γενετικές έρευνες, δείξουν μια συγκεκριμένη διάκριση, τότε το υποείδος P. b. euptilurus, μπορεί να θεωρηθεί ως ξεχωριστό υποείδος.Ο Αγριόγατος του Ιριομότε (P. b. iriomotensis), έχει προταθεί ως ξεχωριστό είδος, αλλά θεωρείται υποείδος της Λεοπαρδογαλής.
Γενικές εκλογές στη Σιγκαπούρη 2015

Οι γενικές εκλογές στη Σιγκαπούρη το 2015 διεξήχθησαν στις 11 Σεπτεμβρίου για να αναδειχθεί το νέο Κοινοβούλιο. To προηγούμενο κοινοβούλιο διαλύθηκε στις 25 Αυγούστου 2015 από τον πρόεδρο Τόνι Ταν έπειτα από πρόταση του πρωθυπουργό Λι Σιεν Λουνγκ και η ανακήρυξη των υποψηφίων έγινε την 1η Σεπτεμβρίου.Οι εκλογές ήταν οι πρώτες από την εποχή της ανεξαρτησίας στις οποίες διεκδικήθηκαν όλες οι έδρες. Οι περισσότερες μονομαχίες έγιναν ανάμεσα σε 2 κόμματα. Αποτέλεσμα των εκλογών ήταν η νίκη του κυβερνώντος κόμματος. Η συμμετοχή στις εκλογές ήταν 93,56%, με εξαίρεση τις ψήφους του εξωτερικού.

 Το κυβερνών Κόμμα της Λαϊκής Δράσης (PAP) κέρδισε νέα εκλογική νίκη, την 9η από το 1959. Το αντιπολιτευόμενο Κόμμα Εργατών (WP) για πρώτη φορά στην κοινοβουλευτική ιστορία κατέβασε υποψήφιους σε όλες τις εκλογικές περιφέρειες της χώρας. Στις 7 Μαΐου 2016 διεξήχθη επαναληπτική εκλογή για μία έδρα στην περιφέρεια Μπουκίτ Μπατόκ. Την έδρα κέρδισε ο υποψήφιος του Κόμματος της Λαϊκής Δράσης (PAP) Μουραλί Πιλάι. Οι εκλογές έγιναν μετά την παραίτηση του βουλευτή του PAP, Ντέιβιντ Ον Κιμ Χουάτ στις 12 Μαρτίου 2016. Η επίσημη προκήρυξη των εκλογών έγινε από τον πρόεδρο της χώρας στις 20 Απριλίου. Ο Πιλάι κέρδισε τον αντίπαλό του, Τσι Σουν Τζουάν, με ποσοστό 61,21 έναντι 38,79%. Η συμμετοχή άγγιξε το 93%. Battleground Singapore: Who's standing where - an interactive map of the 2015 boundaries and changes explained in maps. From Nomination Day to Polling Day: Election calendar and rally schedule Who will be your next MP? - λίστα με τους 181 υποψηφίους. GE2015 Υποψήφιοι SG Elections - Διαδραστικοί χάρτες.
Σερβική καλλιγραφία

Η Σερβική καλλιγραφία (σερβικά: ‎ краснопис/krasnopis, калиграфија/kaligrafija) είναι μια μορφή καλλιγραφίας με βάση το Κυριλλικό αλφάβητο που χρησιμοποιείται για την γραφή της σερβικής γλώσσας. Οι πιο αξιοσημείωτοι καλλιγράφοι είναι ο Ζαχάριγιε Ορφελίν (1720-1785), ο Χριστοφόρ Ζεφάροβιτς (πέθανε το 1753), και ο Ιβάν Μπόλντιζαρ (1917-1986).

 Γιοβάν ο Σέρβος του Κράτοβο (1526-1583), ιερέας και γραμματέας Ζαχάριγιε Ορφελίν (1720-1785), πολυμαθής Χριστοφόρ Ζεφάροβιτς (πέθανε το 1753), πολυμαθής Ιβάν Μπόλντιζαρ (1917-1986) Βλαντισλάβ Στάνκοβιτς Ζόραν Ίλιτς, ζωγράφος Βιαζ (κυριλλική καλλιγραφία) Πρώτο Γυμνάσιο του Βελιγραδίου Eraković, Tadija (2002). Vratimo se lepom pisanju. Αρχειοθετήθηκε από το πρωτότυπο στις 2018-10-03. https://web.archive.org/web/20181003152621/http://scindeks-clanci.ceon.rs/data/pdf/0353-7129/2002/0353-71290203085E.pdf. Ανακτήθηκε στις 2017-09-10. Simić, Vladimir (2009). Kulturni transfer u doba prosvetiteljstva - Orfelin, kaligrafija i reforma srpskih osnovnih škola. Αρχειοθετήθηκε από το πρωτότυπο στις 2013-10-29. https://web.archive.org/web/20131029193400/http://scindeks-clanci.ceon.rs/data/pdf/0352-6844/2009/0352-68440937193S.pdf. Ανακτήθηκε στις 2017-09-10. Davidov, Dinko (1994). ISBN 9788607008346 https://books.google.com/books?id=xhFrQgAACAAJ. Deroko, M. (1989). Osnove crtanja slobodnom rukom i Srpski krasnopis. Beograd: Prva beogradska gimnazija 'Moša Pijade' 1839-1989. Srpski pravoslavni bukvar. Svetigora. 2012. Svetosavlje. «Krasnopis» (στα Serbian). Αρχειοθετήθηκε από το πρωτότυπο στις 2 Οκτωβρίου 2015. Ανακτήθηκε στις 10 Σεπτεμβρίου 2017. «Krasnopis, with Vladislav Stanković and Tadija Eraković (Youtube video)» (στα Serbian). Novi Sad: RTS TVNS. 1995. «Raskršća, with Vladislav Stanković (Youtube video)» (στα Serbian). RTS.
Μοχάμεντ Μο Φάρα

Ο Σερ Μοχάμεντ "Μο" Φάρα, ΔΒΑ (Mohamed Muktar Jama "Mo" Farah, γεννήθηκε 23 Μαρτίου 1983) είναι Βρετανός δρομέας μεγάλων αποστάσεων. Έχοντας κατακτήσει τέσσερα χρυσά ολυμπιακά μετάλλια και έξι σε Παγκόσμια Πρωταθλήματα είναι ένας από τους πιο επιτυχημένους δρομείς αυτών των αποστάσεων όλων των εποχών.

 Γεννημένος στη Σομαλία ως Χουσεΐν Αμπντί Καχίν μεταφέρθηκε από το Τζιμπουτί στο Λονδίνο με το όνομα ενός άλλου παιδιού, του Μοχάμεντ Φάρα, σε ηλικία εννέα ετών, όπου αναγκάστηκε σε παιδική εργασία. Υιοθέτησε το όνομα ως δικό του στη συνέχεια, και έγινε Βρετανός πολίτης. Σε ηλικία περίπου 12 ετών άρχισε να πηγαίνει στο σχολείο. Το 2001 κέρδισε τον ευρωπαϊκό τίτλο στα 5.000 μέτρα εφήβων εκείνη τη χρονιά. Μετά την προπόνηση στην Κένυα και την Αιθιοπία που ξεκίνησε το 2008 κέρδισε ευρωπαϊκούς τίτλους το 2010 στα 5.000 μέτρα και στα 10.000 μέτρα.Ήταν παγκόσμιος πρωταθλητής στον ανοικτό στίβο στα 5.000 μέτρα (2011, 2013, 2015) και παγκόσμιος πρωταθλητής στα 10.000 μ. (2013, 2015, 2017). Επίσης αναδείχθηκε τέσσερις φορές χρυσός Ολυμπιονίκης, δύο φορές στα 5.000 μ. (2012, 2016) και δύο φορές στα 10.000 μ. (2012, 2016). Τέλος αναδείχθηκε πέντε φορές πρωταθλητής Ευρώπης στον κλειστό στίβο. Το 2011 εκλέχθηκε Ευρωπαίος αθλητής της χρονιάς, διάκριση που ξανακέρδισε το 2012 και το 2016. Έγινε ο πρώτος Βρετανός αθλητής που κέρδισε δύο χρυσά μετάλλια στο ίδιο παγκόσμιο πρωτάθλημα. Το 2021 απέτυχε στην προσπάθειά του να αγωνιστεί και σε τρίτη Ολυμπιάδα αδυνατώντας να περάσει το όριο πρόκρισης στα 10.000 μέτρα. Πλέον αγωνίζεται κυρίως στον ημιμαραθώνιο και μαραθώνιο. Εχρήσθη ιππότης από την Βασίλισσα Ελισάβετ Β' το 2017. Οι επιδόσεις του Μοχάμεντ Μο Φάρα στα 1.500μ. 3.000 μ. 5.000 μ. 20.000 μ. αποτελούν ρεκόρ Μ. Βρετανίας, ενώ οι επιδόσεις του στα 2 Μίλια και 10.000 μ. αποτελούν Ευρωπαϊκά ρεκόρ. Επιπλέον η επίδοση του σε 1 ώρα τρέξιμο με 21.330 μ. που σημειώθηκε στις 4/09/2020 στις Βρυξέλλες αποτελεί παγκόσμιο ρεκόρ. Η επίδοση του Μοχάμεντ Μο Φάρα στα 3.000μ. αποτελεί ρεκόρ Μ. Βρετανίας, ενώ η επίδοση του στα 5.000μ. Ευρωπαϊκό ρεκόρ. Επιπλέον, η επίδοση του στα δύο μίλια αποτελεί παγκόσμιο ρεκόρ. Η επίδοση του Μοχάμεντ Μο Φάρα στα 10.000 μ. αποτελεί ρεκόρ Μ. Βρετανίας, ενώ η επιδόσεις του στον Ημιμαραθώνιο (21.097 μ.) και Μαραθώνιο (42.195 μ.) αποτελούν Ευρωπαϊκά ρεκόρ. http://mofarah.com/m/#about http://news.bbc.co.uk/sport2/hi/athletics/8714577.stm
Ντμίτρι Ιβάνοβιτς τσάρεβιτς

Να μην συγχέεται με τον ομώνυμο ετεροθαλή αδελφό του Ντμίτρι του Ούγκλιτς.Ο Ντμίτρι Ιβάνοβιτς (ρωσ.: Дмитрий Иванович, 11 Οκτωβρίου 1552 - 4 Ιουνίου 1553) από τον Οίκο των Ρουρικιδών ήταν ο πρώτος διάδοχος (tsarevich) της Ρωσίας, που όμως έζησε 8,5 μήνες.

 Ήταν ο πρώτος γιος τού Ιβάν Δ΄ τού τρομερού, πρώτου εστεμμένου Αυτοκράτορα (Tsar) της Ρωσίας και της πρώτης (από τις επτά) συζύγους του Αναστασίας Ρομάνοβνας, κόρης τού Ρομάν Γιούριεβιτς Κόσκιν, συμβούλου (okolnichy) τού Βασιλείου Γ΄. Το 1533 ο Ιβάν Δ΄ διαδέχθηκε τον πατέρα του 3ετής ως μέγας πρίγκιπας της Μόσχας. Όταν ενηλικιώθηκε, στέφθηκε τσάρος το 1547, τίτλο πού ήδη χρησιμοποιούσε ο πάππος του Ιβάν Γ΄ μετά το 1453 ως σύζυγος της (Ζωής) Σοφίας Παλαιολογίνας. Επέλεξε να νυμφευτεί την Αναστασία, κόρη πλούσιου βογιάρου. Έκαναν δύο κόρες, την Άννα και τη Μαρία, που απεβίωσαν 11 και 6 μηνών αντίστοιχα. Το 1552 γεννήθηκε ο Ντμίτρι, που βαπτίστηκε έτσι ίσως από τον Ντμίτρι τού Ντον (Donskoy) πρόπαππο τού Ιβάν Γ΄. Όταν ο Ιβάν Δ΄ ασθένησε, ζήτησε από τους βογιάρους να ορκιστούν, κάνοντας το νήπιο Ντμίτρι, διάδοχο (tsarenitch). Αυτοί δεν το έκαναν με ευχαρίστηση, διότι υπήρχε ο Βλαντίμιρ, ο 20ετής εξάδελφος τού Ιβάν Δ΄, που μπορούσε να τον διαδεχθεί· δέχθηκαν απρόθυμα. Αυτό έγινε το 1552 ή 1553. Το καλοκαίρι τού 1553 ο Ιβάν Δ΄ ξεκίνησε προσκύνημα στη μονή Κυριλλο-Μπελοζέρσκι, κοντά στη σημερινή κώμη Κυρίλλοβ. Όταν ήταν στον ποταμό Σόρα, η βασιλική βάρκα ανατράπηκε από ένα κύμα και ο τσάρεβιτς έπεσε από την γκουβερνάντα που τον θήλαζε. Οι ενήλικες κατάφεραν να σωθούν, αλλά όταν βρήκαν το βρέφος, είχε πνιγεί. Το Χρονικό αναφέρει ότι ο άγιος Μάξιμος ο Γραικός, που είχε επισκεφτεί πρόσφατα τον Ιβάν Δ΄, το είχε προείπει· ο Αντρέι Κούρμπσκι αναφέρει, ότι ο άγιος Μάξιμος είχε πει "να μην πάει τόσο μακριά με τη γυναίκα του και το νεογέννητο". Rumyantsev, Vyacheslav (January 20, 2000). "Московские Великие князья (Grand Dukes of Russia)". Хроhос (Chronos). Hrono. Retrieved January 8, 2012.
Μ.Α.Σ. Καστοριά

Ο Μορφωτικός Αθλητικός Σύλλογος Καστοριά (γνωστή και ως ΜΑΣΚ Cosmopel) είναι ελληνικό σωματείο αφιερωμένο στον αθλητισμό. Έδρα των δραστηριοτήτων του είναι η πόλη της Καστοριάς, στον ομώνυμο νομό. Επίσημα χρώματα του συλλόγου είναι το λευκό και το πράσινο.

 Το τμήμα γυναικείας καλαθοσφαίρισης του συλλόγου αγωνίζεται την τελευταία δεκαετία σε εθνικό επίπεδο, σημειώνοντας υψηλές επιδόσεις.Οι αρχές της δεκαετίας του 2000 βρίσκουν την ομάδα της Καστοριάς στη Β' Εθνική Κατηγορία. Συμμετέχοντας στο βόρειο όμιλο σημειώνει σταθερή ανοδική πορεία στις τελικές κατατάξεις κάθε περιόδου, χάνοντας την άνοδο για μία μόλις θέση το 2001-02. Πετυχαίνει την πολυπόθητη άνοδο την επόμενη χρονιά, 2002-03, ολοκληρώνοντας τη χρονιά στη δεύτερη θέση. Ωστόσο στην Α2 Εθνική Κατηγορία την ακολουθούν περισσότερες ομάδες, εφόσον εκείνη τη χρονιά καταργήθηκε η Β' Εθνική, ενώ η Α2 άρχισε να περιλαμβάνει δύο ομίλους.Ωστόσο, η καλή ποιότητα της ομάδας την οδηγεί, αν και νεοφώτιστη, στην κατάκτηση του πρωταθλήματος της Α2 Κατηγορίας (Βόρειος Όμιλος) το 2003-04. Από την επόμενη περίοδο αγωνίζεται για πέντε συναπτά έτη στην Α1 Εθνική Κατηγορία. Η ολοκλήρωση των τριών πρώτων από αυτές τις πέντε σαιζόν βρίσκουν την ομάδα σταθερά στην πρώτη τετράδα. Επιπλέον, την άνοιξη του 2007, η Καστοριά φτάνει στον τελικό του Κυπέλλου Ελλάδας. Κατά τις αγωνιστικές περιόδους 2005-06 και 2006-07, η ομάδα της Καστοριάς έλαβε επίσης μέρος στο EuroCup Γυναικών.Η λήξη, όμως, της περιόδου 2007-08 βρίσκει την Καστοριά στην 7η θέση και με σοβαρά οικονομικά προβλήματα. Η δυσμενής αυτή κατάσταση συνεχίστηκε και κατά τη νέα περίοδο, 2008-09, με αποτέλεσμα η ομάδα να δηλώνει αδυναμία συμμετοχής αρχικά στο Κύπελλο και κατόπιν στο Πρωτάθλημα, από το οποίο αποσύρεται έχοντας λάβει μέρος μόλις σε δύο αγωνιστικές με ομάδα νεότερων ηλικιακά κοριτσιών. Όλοι οι υπόλοιποι αγώνες της κατοχυρώθηκαν στις αντίπαλες ομάδες με σκορ 20-0. Από τη νέα περίοδο ο σύλλογος θα αγωνίζεται όχι στο πρωτάθλημα της Α2 κατηγορίας, αλλά στο τοπικό πρωτάθλημα.Προπονητής της ομάδας είναι ο Γιώργος Ντερόπουλος. Το ρόστερ της ομάδας κατά την αγωνιστική περίοδο συγγραφής του παρόντος λήμματος (2009) απάρτιζαν οι: Αφεντούλα Μαγαλιού Μ.Α.Σ. Καστοριά, ιστοσελίδα στο Eurobasket.com Μ.Α.Σ. Καστοριά, ιστοσελίδα της FIBA για το 2007
Νίκολα Βούισιτς

Ο Νίκολα Βούισιτς (κροατικά: Nikola Vujčić, γεννημένος στις 14 Ιουνίου 1978 στην πόλη Βργκόρατς, είναι Κροάτης πρώην επαγγελματίας διεθνής καλαθοσφαιριστής. Διαθέτοντας ύψος 211 εκατοστά αγωνιζόταν στις θέσεις Power Forward και Center.

 Ο Νίκολα Βούισιτς υπέγραψε το πρώτο του επαγγελματικό συμβόλαιο το 1995, σε ηλικία 17 ετών με την ΚΚ Σπλιτ. Με την ομάδα της Κροατίας αγωνίστηκε μέχρι και το 2001, έχοντας καταφέρει να κατακτήσει ένα Κύπελλο Κροατίας το 1997. Το 2001 άφησε την Κροατία και ταξίδεψε στη Γαλλία. Την περίοδο 2001-02 αγωνίστηκε με τη Γαλλική ΑΣΒΕΛ Μπάσκετ, με την οποία μάλιστα κατάφερε να κατακτήσει το πρωτάθλημα Γαλλίας για το 2002. Στη συνέχεια, ο Βούισιτς μεταπήδησε στο Ισραήλ για λογαριασμό της Μακάμπι Τελ Αβίβ. Στην ομάδα του Ισραήλ παρέμεινε μέχρι και το τέλος της αγωνιστικής περιόδου 2007-2008 έχοντας καταφέρει να κατακτήσει 5 Πρωταθλήματα Ισραήλ (2003, 2004, 2005, 2006, 2007), 4 Κύπελλα Ισραήλ (2003, 2004, 2005, 2006) καθώς και δύο Ευρωλίγκες (2004, 2005). Στις 18 Ιουνίου του 2008 υπέγραψε διετές συμβόλαιο με τον Ολυμπιακό Πειραιώς, όπου συνάντησε τον Ισραηλινό διεθνή άσσο Γιοτάμ Χαλπερίν, με τον οποίο ήταν συμπαίκτες και στη Μακάμπι Τελ Αβίβ. Πριν συμφωνήσει με τον Ολυμπιακό, είχαν ενδιαφερθεί κι άλλες μεγάλες Ευρωπαϊκές ομάδες για την απόκτησή του όπως η Ρεάλ Μαδρίτης και ο Παναθηναϊκός, ωστόσο τελικά οι "ερυθρόλευκοι" ήταν εκείνοι που κατάφεραν να τον αποκτήσουν. Με τον Ολυμπιακό Πειραιώς κατέκτησε ένα Κύπελλο Ελλάδας το 2010, ενώ κατάφερε να φτάσει και στον τελικό της Ευρωλίγκας του ίδιου έτους, όπου όμως δεν κατάφερε να κατακτήσει το βαρύτιμο τρόπαιο καθώς η Πειραϊκή ομάδα ηττήθηκε στον τελικό από την ισπανική Μπαρτσελόνα. Το καλοκαίρι του 2010 έλαβε μεταγραφή στην Τουρκία και την περίοδο 2010-11 αγωνίστηκε με την Ανατολού Εφές. Το καλοκαίρι του 2011 επέστρεψε στη γενέτειρά του Κροατία και υπέγραψε διετές συμβόλαιο με την ομάδα από την οποία ξεκίνησε την καριέρα του, την ΚΚ Σπλιτ. Μετά το τέλος της σεζόν 2012-13, ο Νίκολα Βούισιτς ανακοίνωσε την αποχώρησή του από την ενεργό δράση βάζοντας έτσι τέλος στην πολυετή του καριέρα. Ο Νίκολα Βούισιτς έχει πραγματοποιήσει αρκετές συμμετοχές με την Εθνική ομάδα της Κροατίας. Μάλιστα, έχει συμμετάσχει στο Ευρωμπάσκετ του 1997, του 1999, του 2001, του 2005 αλλά και του 2009. Το προφίλ του Βούισιτς στο euroleague.net Στον Ολυμπιακό ο Βούισιτς
Άνω Δρυμώνας Πρέβεζας

Ο Άνω Δρυμώνας είναι χωριό της τοπικής κοινότητας Ανωγείου, της δημοτικής ενότητας (τέως δήμου) Ανωγείου, του δήμου Ζηρού, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.

 Ο Άνω Δρυμώνας είναι χωριό στο βορειοανατολικό τμήμα του νομού Πρεβέζης, στις νοτιοδυτικές υπώρειες του όρους Ξεροβούνι και στην ανατολική όχθη του Λούρου, σε μέσο σταθμικό υψόμετρο 225. Το χωριό απέχει 63 χλμ. περίπου ΒΑ. της Πρέβεζας. Ο οικισμός αναγνωρίστηκε το 1961 και προσαρτήθηκε στην κοινότητα Ανωγείου του νομού Πρεβέζης. Με το ΦΕΚ 244Α - 04/12/1997 αποσπάστηκε από την κοινότητα Ανωγείου και προσαρτήθηκε στον δήμο Ανωγείου. Με το ΦΕΚ 87Α - 07/06/2010 αποσπάστηκε από τον δήμο Ανωγείου και προσαρτήθηκε στον δήμο Ζηρού. Η εκκλησία του Αγίου Νικολάου στο νότιο τμήμα του οικισμού Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr https://www.youtube.com/watch?v=VvK04bwniLE
Βόρεια Βραβάντη

Η Βόρεια Βραβάντη (ολλανδικά: Noord-Brabant ) είναι μια από τις επαρχίες της Ολλανδίας. Βρίσκεται στο νότιο τμήμα της χώρας. Συνορεύει στα νότια με το Βέλγιο, τον ποταμό Μεύση στα βόρεια, τη Λιμβουργία στα ανατολικά και τη Ζηλανδία στα δυτικά. Πρωτεύουσα της επαρχίας είναι η πόλη Ντεν Μπος. Καλύπτει έκταση 4.919 τ.χλμ. από τα οποία, 162 τ.χλμ. είναι επιφάνειες νερού. Έχει συνολικό πληθυσμό 2.415.946 κατοίκων (2006) με πληθυσμιακή πυκνότητα 491 κατοίκων ανά τ.χλμ.

 Η σημερινή επαρχία ήταν παλαιότερα το βόρειο τμήμα του «Δουκάτου της Βραβάντης», του οποίου το νότιο τμήμα βρίσκεται σήμερα στο Βέλγιο. Μετά την Ένωση της Ουτρέχτης η περιοχή διεκδικήθηκε από τις Ηνωμένες Ολλανδικές Επαρχίες, και την Ισπανία που κατείχε τότε το Νότιο τμήμα της Ολλανδίας. Στη συνέχεια, η επαρχία εντάχθηκε στη Μπαταβική Δημοκρατία, μετά τη Μπαταβική Επανάσταση, με το όνομα Bataafs Brabant. Τέλος, το 1815, με την ένωση Βελγίου-Ολλανδίας στο Ηνωμένο Βασίλειο των Κάτω Χωρών, η Βόρεια Βραβάντη καθιερώθηκε ως επαρχία, για να ξεχωρίζει από τη Νότια Βραβάντη του σημερινού Βελγίου. Έως σήμερα η Βόρεια Βραβάντη διατηρεί ισχυρή Ρωμαιοκαθολική παράδοση. Έτσι, το 57% των κατοίκων είναι Καθολικοί και 6% Προτεστάντες. Πολυμέσα σχετικά με το θέμα North Brabant στο Wikimedia Commons Επίσημη ιστοσελίδα της Επαρχίας
Αικατερίνη του Τουάρ

Η Αικατερίνη, γαλλ. Cathrine (1201 - 1237/40) από τον Οίκο του Τουάρ ήταν κόρη του υποκόμη του Τουάρ και με τον γάμο της έγινε βαρόνη του Βιτρέ.

 Ήταν δεύτερη κόρη της Κωνσταντίας, δούκισσας της Βρετάνης και του τρίτου συζύγου της Γκυ του Τουάρ. Η μητέρα της πέθανε αμέσως μετά την γέννα· η Αικατερίνη είχε και μια δίδυμη αδελφή τη Μαργαρίτα και ο θάνατος της μητέρας της πιθανότατα συνέβη από επιπλοκές. Ο πατέρας της νυμφεύτηκε, μετά τον θάνατο της Κωνσταντίας, την Ευσταθία του Τσεμίλ, με την οποία απέκτησε δυο γιους, τον Πέτερ και τον Τόμας. Τα μεγαλύτερα ετεροθαλή αδέλφια της -από τον πρώτο γάμο της μητέρας της με τον Γοδεφρείδο Β΄ δούκα της Βρετάνης- ήταν η Ελεονώρα, η Ματίλδη και ο Αρθούρος Α΄ δούκας της Βρετάνης. Μεγαλύτερη αμφιθαλής αδελφή της ήταν η Αλίκη και μικρότερη δίδυμη αδελφή της ήταν η Μαργαρίτα. Η Αικατερίνη παντρεύτηκε (1212) τον Ανδρέα Γ΄ βαρόνο του Βιτρέ (γιο του Άντριου Β΄ συμμάχου της μητέρας της) και μαζί του απέκτησε: Φιλίππη του Βιτρέ. Ευσταθία. Αλίκη. Chaillou, Lea (2017). On Constance of Brittany's Family. Published in Foundations volume 9, 2017, Foundation for Medieval Genealogy Francois Manet, Histoire de la Petite-Bretagne, ou Bretagne Armorique, depuis ses premiers habitans connus, Τόμος Β΄ Pierre-Hyacinthe Morice, Histoire ecclesiastique et civile de Bretagne, Τόμος Α΄ Pierre Daru, Histoire de Bretagne, Τόμος Α΄
Λανς Στορμ

Ο Λανς Έβερς (Lance Timothy Evers, 3 Απριλίου 1969) είναι Καναδός παλαιστής. Περισσότερο γνωστός είναι με το όνομα Λανς Στορμ που χρησιμοποιεί στα ρινγκ. Αυτή την περίοδο έχει συμφωνία με το Ring of Honor.

 Ο Λανς Στορμ ξεκίνησε το 1990 την εκπαίδευσή του στην σχολή των Χαρτς, όπου γνώρισε τον Κρις Τζέρικο. Μαζί μάθανε τα μυστικά της επαγγελματικής πάλης και πάλεψαν για πρώτη φορά, ο ένας εναντίον του άλλου. Μαζί έφτιαξαν ομάδα και αγωνίστηκαν σε αρκετές εταιρείες της Αμερικής και της Ιαπωνίας. Οι δρόμοι τους χώρισαν το 1995, που συνέχισε ο καθένας μόνος του. Το 1996 ο Στορμ συνέχισε στο Extreme Championship Wrestling. Έμεινε εκεί ως το 2000 και κατέκτησε τρεις φορές τους Ομαδικούς τίτλους της εταιρείας, μια με τον Κρις Καντίδο και δύο με τον Τζάστιν Κρέντιμπλ. Από το 2000 συνέχισε στο World Championship Wrestling, έως το κλείσιμό του λόγω χρεωκοπίας το 2001. Εκεί πρόλαβε και κατέκτησε μια φορά τον τίτλο Ελαφρών Βαρών, μια φορά το Σκληροπυρηνικό Πρωτάθλημα και τρεις φορές τον τίτλο Ηνωμένων Πολιτειών. Όταν το WCW έκλεισε και εξαγοράστηκε από το WWE, ο Λανς Στορμ συνέχισε εκεί. Από το 2001 έως και το 2004 που έμεινε εκεί, κατέκτησε τέσσερις φορές τους Παγκόσμιους Ομαδικούς τίτλους, μια φορά με τον Κρίστιαν, δύο φορές με τον Γουίλιαμ Ρίγκαλ και μια φορά με τον Τσιφ Μόρλεϊ. Επίσης έγινε και μια φορά Διηπειρωτικός Πρωταθλητής. Από τον Απρίλιο του 2004, ο Λανς Στορμ αποφάσισε να σταματήσει να παλεύει και δέχτηκε έναν ρόλο εκπαιδευτή από το WWE. Το 2005 επέστρεψε στην δράση σποραδικά και επίσης την ίδια χρονιά άνοιξε δική του σχολή πάλης. Από το 2006 εμφανίζεται στο Ring of Honor, μερικές φορές με αρκετά μεγάλη αποχή. Τέλος από το 2009 έχει γίνει επικεφαλής αγώνων στο Prairie Wrestling Alliance. Calgary Crab (WWE / Independent circuit) / Canadian Maple Leaf (WCW) / Straight Shooter (WWF/E) (Single leg Boston crab) Deep Impact (Spike piledriver) – ECW Sharpshooter – WWE Last Call (Superkick) – WWE / Independent circuit το χρησιμοποιούσε σαν χαρακτηριστική κίνηση στο WCW Brainbuster Dropkick, μερικές φορές από τα σχοινιά και τις γωνίες Handspring corner clothesline Jawbreaker Lariat German suplex Northern Lights Vertical suplex, μερικές φορές από τις γωνίες Running powerbomb, μερικές φορές σε καθιστή θέση Spinning heel kick, μερικές φορές από το τρίτο σχοινί Springboard senton The Storm Wrestling Academy Επίσημη ιστοσελίδα November 2006 Συνέντευξη από το SLAM! Wrestling Online World of Wrestling Προφίλ Προφίλ στο WWE Alumni
Μυξόρρουμα Ρεθύμνης

Το Μυξόρρουμα (ή Μιξόρρουμα) είναι χωριό και έδρα ομώνυμης κοινότητος του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Απέχει 26,5 χιλιόμετρα από το Ρέθυμνο και είναι κτισμένο σε υψόμετρο 300 μ. Ο Στέργιος Σπανάκης επισημαίνει ότι το όνομα του ετυμολογείται από τις λέξεις μίξη και ρούμα (το ρέμα στο κρητικό ιδίωμα) και το ερμηνεύει ως ότι το χωριό είναι κτισμένο στη συμβολή χειμάρρων και άρα η σωστή ορθογραφία είναι με γιώτα.

 Στην θέση Κωστέλη έχουν βρεθεί κατάλοιπα οικισμού της μινωικής εποχής. Το χωριό αναφέρεται από τον Φραντσέσκο Μπαρότσι το 1577 ως Mixoruma στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως Mixoruma με 64 κατοίκους και 16 οφειλόμενες αγγαρείες, ενώ μνεία στο χωριό κάνει και ο Βασιλικάτα το 1630, με την ονομασία Mixoruma. Στην οθωμανική απογραφή του 1659 καταγράφονται 8 σπίτια.Στην απογραφή του 1834, η οποία πραγματοποιήθηκε από τους Αιγυπτίους, απογράφεται μαζί με άλλα δέκα χωριά της περιοχής. Στην απογραφή του 1881 υπαγόταν στο δήμο Λάμπης και είχε 126 κατοίκους, όλοι χριστιανοί. Στην απογραφή του 1900 είχε 146 κατοίκους. Στην απογραφή του 1920 είχε οριστεί έδρα αγροτικού δήμου. Το 1925 ορίστηκε έδρα ομώνυμης κοινότητας, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης. Το 1951 το Άνω Μυξόρρουμα αναγνωρίστηκε ως ανεξάρτητος οικισμός, ο οποίος απογράφεται ξεχωριστά. Το Άνω Μυξόρρουμα απέχει περίπου 300 μέτρα από το (Κάτω) Μυξόρρουμα που πλέον σε μεγάλο βαθμό έχει ερημώσει.Στο παρελθόν η οικονομία του χωριού βασιζόταν στην καλαθοπλεκτική, τη συρραφή ράσων και λειτουργούσαν επίσης αλευρόμυλοι και ελαιοτριβείο. Αναλυτικά η δημογραφική πορεία του χωριού σύμφωνα με τις απογραφές: Η πολεοδομική συγκρότηση του οικισμού παρουσιάζει ενδιαφέρον καθώς το χωριό δεν διαθέτει εσωτερικούς δρόμους, παρά μόνο έναν περιφεριακό, ενώ τα σπίτια είναι κολλημένα το ένα δίπλα στο άλλο.Το κτίριο του παλιού δημοτικού σχολείου Μυξορούματος, μαζί με τον περιβάλλοντα χώρο του, έχει χαρακτηριστεί μνημείο, διότι είναι αξιόλογο κτίριο ειδικής λειτουργίας (διδακτήριο), σημαντικό για τη μελέτη της ιστορίας της αρχιτεκτονικής των σχολικών κτιρίων στην Κρήτη των αρχών του 20ου αιώνα.Επίσης αποτελεί σημείο αναφοράς για τους κατοίκους της περιοχής και είναι συνδεδεμένο με τις μνήμες τους.Κοντά στο χωριό βρίσκεται κοιλάδα με πλούσια βλάστηση και τρεχούμενο νερό όλη τη διάρκεια του έτους. Ειρηναίος (Νικόλαος Αθανασιάδης), Αρχιεπίσκοπος πρώην Κρήτης, και πρώην Μητροπολίτης Κυδωνίας και Αποκορώνου. Δείτε: Κοινότητα Μυξόρρουμα Τα Μυξόρρουμα αναφέρονται επίσημα ως οικισμός το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Αγία Πελαγία, Άνω Μυξόρρουμα και Φρατί αποτελούν την κοινότητα Μυξόρρουμα ενώ σύμφωνα με την απογραφή του 2011 έχει 14 κατοίκους.
Πόλη του Κινηματογράφου

Το έργο της UNESCO, Πόλη του Κινηματογράφου, είναι μέρος του ευρύτερου Δικτύου Δημιουργικών Πόλεων . Ο κινηματογράφος είναι ένα από τα επτά δημιουργικά πεδία του Δικτύου, τα άλλα: Χειροτεχνία και Λαϊκή Τέχνη, Σχέδιο, Γαστρονομία, Λογοτεχνία, Τέχνες μέσων και Μουσική.

 Για να εγκριθούν ως Πόλη του Κινηματογράφου, οι πόλεις πρέπει να πληρούν μια σειρά από κριτήρια που ορίζει η UNESCO.Οι χαρακτηρισμένες πόλεις της UNESCO έχουν παρόμοια χαρακτηριστικά: σημαντική υποδομή που σχετίζεται με τον κινηματογράφο, π.χ. κινηματογραφικά στούντιο και κινηματογραφικά τοπία/περιβάλλοντα συνεχείς ή αποδεδειγμένους δεσμούς με την παραγωγή, τη διανομή και την εμπορευματοποίηση ταινιών εμπειρία στη διοργάνωση κινηματογραφικών φεστιβάλ, προβολών και άλλων κινηματογραφικών εκδηλώσεων συλλογικές πρωτοβουλίες σε τοπικό, περιφερειακό και διεθνές επίπεδο κινηματογραφική κληρονομιά με τη μορφή αρχείων, μουσείων, ιδιωτικών συλλογών ή/και κινηματογραφικών ινστιτούτων σχολές κινηματογράφου και εκπαιδευτικά κέντρα προσπάθεια για τη διάδοση ταινιών που παράγονται και/ή σκηνοθετούνται σε τοπικό ή εθνικό επίπεδο πρωτοβουλίες για την ενθάρρυνση της ανταλλαγής γνώσεων για ξένες ταινίες Το 2009, το Μπράντφορντ έγινε η πρώτη κινηματογραφική πόλη—με το Σίδνεϊ να εντάσσεται το 2010.Το Σίδνεϊ φιλοξενεί τα Fox Studios Australia, το στούντιο που έδωσε ζωή στην τριλογία The Matrix, το The Great Gatsby και το The Wolverine. Οι «παρθένες παραλίες» και τα «καταπράσινα βουνά» του Σίδνεϊ μπορούν επίσης να αποτελέσουν ένα σκηνικό για λήψεις τοποθεσίας.Το Πουσάν φιλοξενεί ένα ετήσιο Διεθνές Φεστιβάλ Κινηματογράφου και είναι ένας «καθοριστής προτύπων» στον κινηματογραφικό κόσμο.Το Μπρίστολ φιλοξενεί το βραβευμένο με την Ακαδημία Aardman Animations . Είναι επίσης το σπίτι των The Bottle Yard Studios και της Μονάδας Φυσικής Ιστορίας του BBC .Το Μπρίστολ είναι «γεμάτο ιστορία και γεμάτο χαρακτήρα», η Γιαμαγκάτα είναι μια «ευχάριστη, πολυσύχναστη αγροτική πρωτεύουσα».Η Γιαμαγκάτα φιλοξενεί κάθε δύο χρόνια ένα Διεθνές Φεστιβάλ Ντοκιμαντέρ . Το Πότσνταμ φιλοξενεί το Babelsberg Studio, το μεγαλύτερο κινηματογραφικό στούντιο στη Γερμανία. Επίσης φιλοξενεί το Film Park of Babelsberg και το Film University of Babelsberg. Η Βομβάη είναι το σπίτι του Μπόλυγουντ, της κινηματογραφικής βιομηχανίας που παράγει τις περισσότερες ταινίες στον κόσμο. Υπάρχουν 21 πόλεις του κινηματογράφου, που εκτείνονται σε 18 χώρες και τέσσερις ηπείρους. 14 είναι από την Ευρώπη, τέσσερις από την Ασία, δύο από την Ωκεανία και ένα από τη Νότια Αμερική . Η Πολωνία, η Ισπανία και το Ηνωμένο Βασίλειο είναι οι μόνες χώρες που έχουν δύο πόλεις μέλη. Οι πόλεις του κινηματογράφου είναι: Δίκτυο Δημιουργικών Πόλεων The Creative Cities Network: Film (unesco.org)
Επαρχία Τριχωνίδας

Η επαρχία Τριχωνίδας ήταν μία από τις πέντε επαρχίες του νομού Αιτωλοακαρνανίας. Καταλάμβανε το κεντρικό τμήμα του νομού και συνόρευε με τις επαρχίες Ναυπακτίας, Βάλτου, Μεσολογγίου και με τον νομό Ευρυτανίας. Έδρα της ήταν το Αγρίνιο.

 Προήλθε από την διάσπαση της αρχικής επαρχίας Μεσολογγίου που δημιουργήθηκε με την διοικητική διαίρεση του 1833. Η επαρχία στην συνέχεια παρέμεινε αναλλοίωτη μέχρι την κατάργησή το 1997 με την εφαρμογή του σχεδίου Καποδίστριας. Στην θέση της δημιουργήθηκαν οι δήμοι Παρακαμπυλίων, Παραβόλας, Παναιτωλικού, Αγρινίου, Νεάπολης, Θέρμου και Θεστιέων Γεωγραφία του νομού Αιτωλοακαρνανίας
Εθνική Συρίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Συρίας αντιπροσωπεύει τη Συρία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Συριακής Ομοσπονδίας Καλαθοσφαίρισης (Syrian Basketball Federation).

 Μέχρι σήμερα η Συρία δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη και μοναδική μέχρι σήμερα συμμετοχή της στο Ασιατικό Πρωτάθλημα της FIBA Asia έλαβε χώρα το 1986, ενώ διαθέτει, παράλληλα, δικαίωμα συμμετοχής σε διοργανώσεις της WABA, θυγατρικής της FIBA Asia για την περιοχή της Δυτικής Ασίας.Επίσης, η Συρία διαθέτει δικαίωμα συμμετοχής στους Μεσογειακούς Αγώνες, στους Παναραβικούς Αγώνες, στους Ασιατικούς Αγώνες και στους Αγώνες Δυτικής Ασίας υπό τη σκέπη της Διεθνούς Ολυμπιακής Επιτροπής. Πορεία σε Ασιατικά Πρωταθλήματα Ακολουθούν οι τελικές θέσεις κατάταξης της Εθνικής Ομάδας της Συρίας σε Ασιατικά Πρωταθλήματα: Πορεία σε Μεσογειακούς Αγώνες Ακολουθούν οι τελικές θέσεις κατάταξης της Εθνικής Ομάδας της Συρίας σε Μεσογειακούς Αγώνες: Εθνική Συρίας (καλαθοσφαίριση ανδρών) Syria, ιστορικό ανά έτος στον επίσημο ιστότοπο των αρχείων της FIBA. (Αγγλικά) Syrian Basketball Federation, επίσημος ιστότοπος. Κατάλογος ομοσπονδιών